Document ID: 31996D0105

KOMMISSIONENS BESLUTNING af 29. januar 1996 om nye overgangsforanstaltninger, der er nødvendige for at lette overgangen til veterinærkontrolordningen efter Rådets direktiv 90/675/EØF (Tekst af betydning for EØS) (96/105/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 95/52/EF (2), særlig artikel 30, og
ud fra følgende betragtninger:
Ved direktiv 90/675/EØF blev der etableret en ny veterinærkontrolordning for tredjelandsprodukter, som føres ind i Fællesskabet;
ved beslutning 92/399/EØF (3) og 92/571/EØF (4), senest ændret ved beslutning 95/55/EF (5) og 95/417/EF (6), vedtog Kommissionen visse overgangsforanstaltninger for at lette overgangen til den nye veterinærkontrolordning efter direktiv 90/675/EØF; disse foranstaltninger udløber den 1. februar 1996;
de nye overgangsforanstaltninger, der letter den gradvise gennemførelse af den ved direktiv 90/675/EØF indførte ordning, bør videreføres i en kort periode;
overgangsforanstaltningerne bør gøre det muligt gradvist at harmonisere niveauet, når det gælder fysisk kontrol og identitetskontrol;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Artikel 8 i direktiv 90/675/EØF gælder for de produkter, med hensyn til hvilke der er vedtaget EF-beslutninger for at fastsætte:
- en liste over godkendte tredjelande
- en liste over godkendte virksomheder (dyresundhed og folkesundhed) og
- et modelcertifikat (dyresundhed og folkesundhed).
Artikel 2
1. Medlemsstaterne foretager identitetskontrol på samme sted og, hvis det er muligt, på samme tid som fysisk kontrol.
2. I de i artikel 8, stk. 4, i direktiv 90/675/EØF omhandlede tilfælde foretages identitetskontrol og fysisk kontrol på det på forhånd udvalgte bestemmelsesgrænsekontrolsted under forudsætning af, at produkterne ikke aflæsses, eller at de omlades fra et fly eller skib til et andet i ankomstlufthavnens eller ankomsthavnens toldzone for at blive transporteret til det på forhånd udvalgte bestemmelsesgrænsekontrolsted.
Artikel 3
Medlemsstaterne anvender bestemmelserne vedrørende kontrolhyppighed, der vedtages efter artikel 8, stk. 3, i direktiv 90/675/EØF, fra tidspunktet for deres ikrafttrædelse.
Indtil disse bestemmelser træder i kraft:
- foretager medlemsstaterne identitetskontrol og fysisk kontrol med hyppighed, der var gældende på deres område inden den 1. juli 1992; for gradvis at harmonisere identitetskontrollen og den fysiske kontrol foretages der dog som minimum kontrol af henholdsvis 2 % og 5 % for de produkter, der er opført i kategori I og II i bilag I til Kommissionens beslutning 94/360/EF (7), indtil den 1. juli 1996 og henholdsvis 4 % og 10 % for disse kategorier fra denne dato
- underretter medlemsstaterne inden den 15. februar 1996 Kommissionen og de øvrige medlemsstater om kontrolhyppigheden for ovennævnte kategori I og II.
Artikel 4
Denne beslutning anvendes indtil den 1. januar 1997.
Artikel 5
Denne beslutning er rettet til medlemsstaterne.
Udfærdiget i Bruxelles, den 29. januar 1996.

Labels: 3
17
5
6